Lee (Landkreis Cuxhoben)

De Lee () is en Dörp un Gemeen in de Samtgemeen Land Hadeln in’n Landkreis Cuxhoben, Neddersassen mit . To de Gemeen höört blangen de Lee ok de lüttjeren Öörd Heernskoop, Kampen un Fresenhöörn. De Lee sülvs warrt indeelt in Westerenn, Middeldeel, Oosterenn un Böverwettern.

 Geografie 

De Lee liggt in de Masch von de Elv so bi söss Kilometer af von’n Stroom. Dör den Oort dör löppt de Wilster. In’n Süüdwesten von de Lee liggt dat Naturschuulrebeed Aßbütteler Moor.

De Naveröörd sünd dat Oosterenn von de Worth in’n Noorden, Süderwisch in’n Noordoosten, Neenkarken in’n Oosten, Helmworth-Wetternweg in’n Süüdoosten, Oosterwannen un Westerwannen in’n Süden, Füürsteed in’n Süüdwesten, Köstersweg in’n Westen un dat Süderenn von de Worth in’n Noordwesten.

De Navergemenen sünd Neenkarken in’n Oosten, Helmworth in’n Süüdoosten, Wannen in’n Süden un Cuxhoben in’n Noordwesten.

 Historie 

In de Oorkunnen kummt de Lee toeerst 1312 vör. Dat hett jümmer to Land Hadeln tohöört un von 1852 bet 1885 to dat Amt Oterndörp. 1885 is dat Deel von’n Kreis Hadeln worrn un hett na 1932 to’n Landkreis Land Hadeln tohöört. 1977 is de Landkreis Land Hadeln denn Deel von’n Landkreis Cuxhoben worrn.

Bi de Wiehnachtsflood 1717 sünd veel Lüüd un veel Veh in de Lee verdrunken.

 Inwahnertall 

 Religion 

duum|De Nicolai-Kark
De Lee is evangeelsch-luthersch präägt un billt mit de Nicolai-Kark en egen Kaspel.

För de Kathoolschen is de Hillig-Krüüz-Kark in Oterndörp tostännig.

De Lee hett en egen Karkhoff, de in de Neegd von de Kark liggt.

 Wapen 

Dat Wapen von de Lee wiest baven op roden Grund en sülvern Spoorn un dree sülvern Steerns. In’n Schildfoot wiest dat op grönen Grund en sülvern Wellenbalken.

De Wellenlien steiht för den Beek Lee un de Deel baven is ut dat Wapen von de Familie Lapp, de dat Patronaat över de Nicolai-Kark harrn. Dat Wapen hett de Gemeen 1938 beslaten.

 Politik 

 Gemeenraad 

Liddmaten
 2011:
 CDU: Eugen Böhm, Ingo Graf, Uwe Blohm, Florian Kramer, Hans-Hermann Ropers, Harry Vorthmann
 SPD: Uwe Haase, Heike Niemann, Marianne Täuber, Bärbel Weihe
 Gröne: Siegfried Anskeit
 2016:
 CDU: Uwe Blohm, Eugen Böhm, Ingo Graf, Florian Kramer, Hans-Hermann Ropers, Ingo Rötting, Harry Vorthmann
 SPD: Uwe Haase, Heike Niemann, Marianne Täuber
 Gröne: Ralf Hische

 Börgermeesters 

 Zeit  Börgermeester  Partei 1976-1992  Eugen Böhm  CDU 1. Februar 1994-3. August 2003  Hans-Peter Weber  CDU 2003-  Eugen Böhm  CDU

 Kultur 

 Verenen 

De Schützenvereen Lee is an’n 9. Mai 1953 grünnt worrn.

 Weertschop un Infrastruktur 

duum|Füürwehrhuus
De Oort hett en Freewillige Füürwehr, de an’n 26. März 1929 grünnt worrn is.

In’n Noorden von de Lee liggt en Windpark mit 43 Windrääd.

 Verkehr 

De Lee liggt an de Landsstraat 118, de in’n Noordoosten över Neenkarken bi Oterndörp an de Bundsstraat 73 ran löppt un in’n Süüdwesten över Wannen un Krümpel na Niewohl. Von de L 118 af na Noordwesten geiht de Kreisstraat 10, de na de Worth geiht. Annere Straten gifft dat ans nich.

De nächste Opfohrt op en Autobahn is de Opfohrt 3 Noordholt von de A 27 (Afsnidd Cuxhoben–Bremerhoben), de so bi 14 Kilometer weg is.

De nächste Bahnhoff is de Bahnhoff Oterndörp an de Nedderelvbahn, de so bi acht Kilometer weg is.

 Ünnernehmens 

In de Bremerhobener Straat hett de Volksbank Stood-Cuxhoben en Filiaal.

 Ver- un Entsorgung 

Bet 1994 is dat Afwater in Huuskläranlagen klärt worrn. In dat Johr is de Lee to Kösten von üm un bi 5 Milljonen Mark an dat Klärwark Oterndörp anslaten worrn. Nadem dat Klärwark Oterndörp 2003 dichtmaakt hett, warrt dat Afwater von Oterndörp ut dör en Druckröhr na dat Klärwark Cuxhoben pumpt.

 Lüüd 

De Schriever Heinrich Rüther is 1866 in de Lee boren. 1924 is de Theoloog Werner Schröder hier boren un 1948 de Politiker Uwe Biester. De Schriever Samuel Christian Pape is 1817 in de Lee doodbleven. Sien Dochter, de Schrieversche Maria von Hadeln, is 1814 in de Lee boren.

De Schrieversche Elisabeth Rühmkorf weer von 1921 bet 1925 an de Volksschool in de Lee Schoolmeester.

 Literatur 

 Chronik der Gemeinde Nordleda. Sonnerdruck von de Volksbank Cuxhoben-Hadeln, Lee 1995

 Footnoten 

 Weblenken 

 Websteed von de Gemeen (plattdüütsch, hoochdüütsch)

Kategorie:Oort
Kategorie:Landkreis Cuxhoben